**Adatbáziskezelés – Access (25 pont)**

A **2010-es labdarúgó-világbajnokság** a futball történetének 19. világbajnoksága volt. A Dél-afrikai Köztársaságban rendezték 2010. június 11. és július 11. között. Ez volt az első eset, amikor a világbajnokságot az afrikai kontinensen rendezték. A világbajnokságra 204 ország csapata nevezett, a selejtezők után 32 válogatott vehetett részt a tornán. A címvédő Olaszország volt. A 32 csapatot nyolc csoportba sorsolták, ahonnan az első két helyezett jutott tovább. A tornát Spanyolország nyerte, története során először.

Az ***focivb.accdb*** állomány, a 2010-es labdarúgó világbajnokság adatait tartalmazza.

Feladatok

1. Végezd el az adatbázis tábláinak összekapcsolását, meghatározva a táblák elsődleges kulcsait és megőrizve az adatok integritását. A kapcsolatok *egy-a többhöz* típusúak legyenek.

3x0.5 pont – a kulcsok meghatározása

1 pont – összekapcsolás

0.5 pont- integritás megtartása

**3 pont**

1. A ***világranglista*** táblában hozz létre számítással két új mezőt. Az egyik mezőben határozd meg a csapat helyezésének változását, a másodikban pedig a csapat pontszámának változását a világbajnokság előtti állapothoz képest. Rendezd az adatokat a világbajnokság utáni helyezés szerint növekvő sorrendbe. Mentsd a lekérdezést ***változás*** néven.

2x1 pont – számított mezők meghatározása

0.5 pont – helyes rendezés

0.5 pont – lekérdezés mentése megfelelő névvel

**3 pont**

1. Határozd meg a 2010-es világbajnokság után kialakult kontinensenkénti örökrangsort (a kontinensenkénti összpontszámot csökkenő sorrendben). Mentsd a lekérdezést ***orokrangsor*** néven.

0.5 pont – megfelelő mezők kijelölése

1 pont – helyes csoportosítás

1 pont – megfelelő függvény helyes használata

1 pont – mező helyes megnevezése

0.5 pont – helyes rendezés

0.5 pont – lekérdezés mentése megfelelő névvel

**4.5 pont**

1. Készíts kimutatást a csoporteredményekről kimutatás tábla segítségével. Határozd meg csoportonként a győzelmek, döntetlenek és vereségek számát, az átlagos gólkülönbséget, a legnagyobb pontszámot, valamint a legkisebb helyezést. Rendezd az adatokat a legjobb helyezések szerint növekvő sorrendbe. Mentsd a kimutatás táblát ***statisztika***  néven.

0.5 pont – kimutatás tábla helyes használata

1 pont – megfelelő mezők kijelölése

1 pont – helyes csoportosítás

6x0.25 pont – megfelelő függvények helyes használata

0.5 pont – helyes rendezés

0.5 pont – kimutatás tábla mentése megfelelő névvel

**5 pont**

1. Készíts grafikont a kimutatás diagram segítségével az ***eredmények*** táblából. A grafikonon jelenítsd meg a 9-nél nagyobb értékű csoportonkénti összpontszámokat, az ország és a csoport nevével együtt. A grafikon legyen 3-D hasáb típusú, amelyet az ábrának megfelelően formázz. Mentsd a kész diagrammot ***grafikon*** néven.

0.5 pont – kimutatás diagram létrehozása

1 pont - adatok helyes megjelenítése

0.25 pont – helyes feltétel az összpontszámra

0.5 pont – megfelelő típusú diagramm alkalmazása

3x0.25 pont – helyes formázások

0.5 pont – kimutatás diagram mentése megfelelő névvel

**3.5 pont**

1. Hozz létre az adatbázisban táblalétrehozó lekérdezéssel egy új táblát, azoknak a játékosoknak az adataival, akik a 2010-es világbajnokságon a legtöbb gólt rúgták, ***alomtizenegy*** néven. A rúgott gólok száma alapján, sorrendben az első tizenegy játékost válogasd be a táblába. Mentsd a lekérdezést ***legjobbtizenegy*** néven, majd kapcsold össze az új táblát az adatbázis megfelelő táblájával. A kapcsolat *egy-az-egyhez* típusú legyen.

0.5 pont – pontszám szerinti rendezés

1 pont – táblalétrehozó lekérdezés helyes használata

0.5 pont – helyes feltétel a válogatásra

0.5 pont – összekapcsolás

0,5 pont – mentés megfelelő névvel

**3 pont**

1. Készíts fekvő tájolású jelentést, amely az 5-ös alpontban létrehozott grafikont tartalmazza. Formázd meg a jelentés fejlécét az ábrán látható módon. Használd fel a *VB2010\_logo.jpg* nevű képet.Mentsd a jelentést ***kimutatas*** néven.

0,5 pont – fekvő tájolás beállítása

1 pont – fejléc formázása

1 pont – diagramm beszúrása

0,5 pont – mentés megfelelő névvel

**3 pont**